นายกรัฐมนตรี มั่นใจสามารถชี้แจงการพิจารณา พ.ร.ก.3 ฉบับ  ได้ทุกประเด็น พร้อมยืนยันควบคุมไม่ให้มีการทุจริต
นายกรัฐมนตรี มั่นใจสามารถชี้แจงการพิจารณา พ.ร.ก.3 ฉบับ  ได้ทุกประเด็น พร้อมยืนยันควบคุมไม่ให้มีการทุจริตพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวว่า ภาพรวมการประชุมสภาผู้แทนราษฏร เพื่อพิจารณา พ.ร.ก.3 ฉบับ เพื่อฟื้นฟูเยียวยาเศรษฐกิจและสังคมที่ได้รับผลกระทบจากการแพร่ระบาดของโรคโควิด -19 วันที่สอง ไม่มีอะไรต้องกังวล อยู่ที่ความเข้าใจซึ่งกันและกัน และมั่นใจสามารถชี้แจงได้ทุกข้อสงสัย โดยสิ่งสำคัญคือต้องทำความเข้าใจว่าการดำเนินการทุกอย่างมีขั้นตอนและมีกฎหมายรองรับ ซึ่งยืนยันไม่มีการทุจริตเพราะตามหลักการนโยบายได้เน้นย้ำเรื่องนี้ไว้แล้ว ดังนั้นทุกคนต้องช่วยกันทำให้เต็มที่ ร่วมกันตรวจสอบกลไกต่างๆ พร้อมย้ำจะไม่ก้าวล่วงใครเด็ดขาด แต่หากพบการทุจริตสามารถร้องเรียนให้หน่วยงานต่างๆ มาตรวจสอบได้นายกรัฐมนตรี เปิดเผยว่า ได้รับทราบความคืบหน้ากรณีขบวนการหักหัวคิวสถานกักกันของรัฐแล้ว และส่งรายชื่อผู้ที่ถูกร้องเรียนว่ามีส่วนเกี่ยวข้อง 3 -4 คน ให้ไปตรวจสอบข้อเท็จจริงแล้ว ยืนยันเป็นเรื่องของตัวบุคคล ไม่เกี่ยวข้องกับหน่วยงาน ซึ่งต้องช่วยกันและเป็นเรื่องดีแล้วที่มีการแจ้งข้อมูลเข้ามา